Diari Oficial de la Generalitat Valenciana


Sumari del DOGV 5685, del 22-01-2008 (2008/239)

RESOLUCIÓ de 27 de desembre de 2007, de la Universitat Politècnica de València, per la qual es convoquen a concurs d'accés places de cossos docents universitaris.
------------------------------------------------------------------------------------------------------------------------------------------------------------------

### Dades del document

Número de DOGV
:   5685

Data del DOGV
:   22-01-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/239


Data del document
:   27-12-2007

Organisme emissor
:   Universitat Politècnica de València

Tipus de document
:   Resolució

Descriptors 

:   * química
    * personal docent
    * universitat
    * enginyer
    * concurs administratiu

RESOLUCIÓ de 27 de desembre de 2007, de la Universitat Politècnica de València, per la qual es convoquen a concurs d'accés places de cossos docents universitaris. [2008/239]
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats (des d'ara LOU) i en el 14 del Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius (des d'ara RDH) i segons allò que hi ha establit en els Estatuts de la Universitat Politècnica de València, aprovats per Decret 253/2003, de 19 de desembre de 2003 (DOGV 26/12/03), aquest Rectorat, en exercici de les competències atribuïdes per la legislació vigent ha resolt convocar a concurs d'accés les places vacants que es relacionen en l'annex I de la present resolució, d'acord amb les bases següents:
Bases de la convocatòria
Primera. Normes generals
Aquesta convocatòria es regirà pel que disposa la Llei Orgànica 6/2001, de 21 de desembre (LOU); el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius (RDH), pels Estatuts de la Universitat Politècnica de València; el Reglament de Selecció del Personal Docent i Investigador de la Universitat Politècnica de València, aprovat per acord del Consell de Govern de data 17 de juny de 2004 (publicat en el DOGV de 29 de juny), modificat per acord del Consell de Govern de data 29 de juliol de 2004; per la legislació general de funcionaris que se li aplique i per les presents bases.
Segona. Requisits dels candidats
2.1. Per a ser admesos en la aquesta convocatòria els aspirants hauran de reunir els següents requisits generals:
a) Ser espanyol o nacional d'algun dels altres estats membres de la Unió Europea o d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què aquesta es troba definida en el Tractat Constitutiu de la Comunitat Europea, segons disposa la Llei 17/1993, de 23 de desembre.
També podran participar els descendents i el cònjuge d'un ciutadà de la Unió Europea, i els descendents del cònjuge, sempre que els cònjuges no estiguen separats de dret i que els descendents siguen menors de 21 anys o majors de la dita edat però que visquen a càrrec seu. Aquest benefici també serà aplicable als familiars d'altres estats si hi ha tractats internacionals, ratificats per Espanya, que així ho establisquen.
Igualment podran participar els aspirants de nacionalitat estrangera no comunitària, si disposen del corresponent reconeixement d'aptitud legal, d'acord amb el que establix l'article 15.4 del Reial Decret 774/2002 (RDH).
b) Tenir complits els 16 anys i no haver complit els 70 anys.
c) Estar en possessió del títol de doctor, excepte en les places de titular d'escola universitària, per a les quals es requereix el títol de llicenciat, arquitecte o enginyer, o el títol de diplomat, arquitecte tècnic o enginyer tècnic.
d) No haver sigut separat, mitjançant expedient disciplinari, del servei de l'administració pública, ni trobar-se inhabilitat per sentència ferma per a l'exercici de funcions públiques.
En el cas dels aspirants que no ostenten la nacionalitat espanyola, no estar sotmesos a sanció disciplinària o condemna penal que impedisquen en el seu estat, l'accés a la funció pública.
e) No patir malaltia ni defecte físic o psíquic que impedisca l'exercici de les funcions corresponents a professor d'universitat.
2.2. Els sol·licitants hauran de reunir els requisits específics que a continuació s'assenyalen:
a) Acreditar que es troben habilitats per al cos docent universitari i àrea de coneixement de la convocatòria, especificada en l'annex I, d'acord amb les previsions contingudes en l'article 15 del Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius.
Es consideren així mateix habilitats:
· Els funcionaris del cos i àrea objecte de la convocatòria o cos de la mateixa categoria o superior i mateixa àrea de coneixement.
· Els professors d'altres estats membres de la Unió Europea i d'estats en què s'aplique la lliure circulació de treballadors en els termes en què aquesta es troba definida en el Tractat Constitutiu de la Comunitat Europea, que per acord del Consell de Coordinació Universitària es considere que han aconseguit en la universitat d'origen una posició igual o equivalent a la dels cossos docents universitaris espanyols.
Els habilitats, d'acord amb el paràgraf anterior, de nacionalitat estrangera no comunitària podran participar en el present concurs quan en l'estat de la seua nacionalitat als espanyols se'ls reconega aptitud legal per a ocupar en la docència universitària posicions anàlogues a les dels funcionaris dels cossos docents universitaris espanyols.
b) No podran participar en aquest concurs els que ostenten la condició de funcionari docent universitari de la mateixa categoria i de la mateixa àrea de coneixement de la plaça convocada, llevat que s'haja produït l'exercici efectiu de la plaça d'origen durant almenys dos anys.
2.3. La concurrència dels requisits generals i específics haurà d'estar referida sempre a una data anterior a l'expiració del termini fixat per a sol·licitar la participació en el concurs i mantindre's fins al moment de la presa de possessió.
2.4. Per al cas dels nacionals d'altres estats, si en el procés selectiu no resultara acreditat el coneixement de l'idioma espanyol, la comissió de selecció podrà establir proves específiques destinades a verificar el compliment d'aquest requisit.
Tercera. Sol·licituds
3.1. Els que desitgen prendre part en la present convocatòria hauran de presentar la corresponent sol·licitud, dirigida al rector de la Universitat Politècnica de València, en el termini de 20 dies hàbils comptadors a partir de l'endemà de la publicació d'aquesta convocatòria en el Boletín Oficial del Estado (BOE), mitjançant instància degudament omplida en triple versió, segons model que consta en annex III, per a cada una dels concursos que sol·liciten.
3.2. La presentació de sol·licituds es realitzarà en el Registre General de la Universitat Politècnica de València, siuat, a la seu central (Camí de Vera, s/n, 46589 València), i els seus registres auxiliars en l'Escola Politècnica Superior d'Alcoi (Pl. Ferrándiz Carbonell, s/n, 03819 Alcoi) i en l'Escola Politècnica Superior de Gandia (carretera Natzaret-Oliva, s/n, 46408 Grau de Gandia, Gandia), o per qualsevol dels procediments establits en l'article 38.4 de la Llei de Règim Jurídic de les Administracions Públiques i del Procediment Administratiu Comú.
3.3. Drets d'examen. Els aspirants hauran d'abonar dins del termini de presentació de sol·licituds, mitjançant ingrés en el compte «Universitat Politècnica de València-Taxes» oberta en Bancaixa, Urbana Universitat Politècnica, número de compte 2077 0724 68 3897032571, la quantitat de 27,07 euros en concepte de drets d'examen, especificant en el resguard de l'ingrés el nom i cognoms, número de DNI i concurs en què participa amb indicació del codi d'este. El resguard de l'ingrés haurà d'unir-se a la sol·licitud que es presente per a participar en el concurs. La falta de pagament dels drets de participació dins del termini de presentació d'instàncies serà motivo d'exclusió irremeiable.
3.4. Juntament amb cadascun de les sol·licituds es presentarà la documentació següent:
a) Fotocòpia del document nacional d'identitat o passaport, cas de ser espanyols.
Els candidats que no posseïsquen nacionalitat espanyola hauran d'aportar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure o estar a càrrec del nacional d'un altre estat amb què tinguen tal vincle quan aquesta circumstància procedisca. Així mateix, en el supòsit d'aquells aspirants que participen en la present convocatòria per la seua condició de cònjuges hauran de presentar, a més dels documents assenyalats, declaració jurada o promesa de no trobar-se separats de dret del seu respectiu cònjuge. Els documents hauran de presentar-se traduïts a l'espanyol.
b) Fotocòpia del títol acadèmic exigit, que en cas d'haver-se obtingut en l'estranger haurà d'haver sigut homologat a Espanya. Els nacionals dels altres estats membres de la Unió Europea podran acreditar el compliment d'aquest requisit amb la credencial de la concessió del reconeixement del títol exigit, de conformitat amb el que disposa el Reial Decret 1665/1991, de 25 d'octubre (BOE 22.11.1991).
c) Fotocòpia dels documents que acrediten el compliment dels requisits específics que assenyala la base 2.2 per a participar en el concurs.
d) Original del resguard que justifique el pagament de taxes en concepte de drets d'examen.
Quarta. Protecció de dades de caràcter personal
Informació respecte de les dades arreplegades.
4.1. Les dades subministrades pels interessats podran quedar incorporades en un fitxer automatitzat que constituïsca la base de dades de personal o la base de dades de borsa de treball de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
4.2. El fitxer quedarà sota la responsabilitat del rectorat de la Universitat Politècnica de València, al Camí de Vera, s/n, DP 46388 de València.
4.3. La informació obtinguda serà processada exclusivament per a la gestió de personal.
4.4. Les dades de caràcter personal seran tractades amb el grau de protecció que estable el Reial Decret 994/1999, d'11 de juny, en el qual s'estableixen les mesures de seguretat dels fitxers automatitzats que conté dades de caràcter personal, i s'adaptaran les mesures de seguretat necessàries per a garantir la confidencialitat i la integritat de la informació.
4.5. Les persones interessades podran exercir els seus drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PDI) de la Universitat Politècnica de València, siti al Camí de Vera, s/n, DP 46022 de València.
Cinquena. Admissió d'aspirants
5.1. En el termini màxim de 10 dies hàbils des de la finalització del termini de presentació de sol·licituds s'aprovarà, mitjançant una resolució del rector de la Universitat Politècnica de València, la llista provisional d'admesos i exclosos, amb indicació de les causes d'exclusió i es publicarà en la pagina web del Servei de Recursos Humans (http://www.upv.és/rrhh) i en el tauler d'anuncis de rectorat.
5.2. Contra aquesta llista provisional els interessats podran presentar una reclamació davant del rector en el termini de 10 dies hàbils comptadors des de l'endemà de la publicació de la mencionada resolució.
5.3. Finalitzat el termini de reclamacions el rector, en un termini màxim de 15 dies hàbils, publicarà en els mitjans establits anteriorment, una resolució en què s'aprove la llista definitiva d'admesos i exclosos, amb indicació de les causes d'exclusió. Contra aquest acord, es podrà interposar recurs de reposició davant del rector en el termini d'un mes, de conformitat amb el que disposa l'article 116 i següents de la Llei de Règim Jurídic de les Administracions Públiques i del Procediment Administratiu Comú.
Sisena. Comissions de selecció
6.1. La comissió de selecció estarà formada cinc membres que hauran de ser professors de l'àrea de coneixement o, si és el cas, quan no hi haja professors de l'àrea de coneixement que complisquen els requisits establits es recorrerà a professors d'àrees afins descrites en l'annex V del Reial Decret 774/2002 (RDH). A més hauran tenir la mateixa categoria o superior funcional a la plaça del concurs, havent de ser almenys dos d'aquestes membres de categoria superior. Dos dels membres de la comissió podran ser professors d'un altre estat de la Unió Europea amb categoria equivalent a la dels altres membres.
Tots els membres de la comissió que pertanguen als cossos docents universitaris hauran de comptar amb el reconeixement dels períodes d'activitat investigadora mínima que s'estableixen per als membres de les comissions d'habilitació, segons s'estableix en l'article 16.1 de Reial Decret 774/2002 (RDH).
El president de la comissió serà el professor pertanyent al cos docent superior amb major antiguitat, que tinga la condició de secretari el professor de menor categoria i antiguitat.
6.2. La condició de membre d'una comissió de selecció és irrenunciable, excepte en els casos de concurrència dels supòsits legals d'abstenció o recusació o de causa justificada que impossibilite l'actuació del membre de la comissió. Correspon al rector la resolució dels incidents d'abstenció o recusació i l'acceptació, si és el cas, de les renúncies.
6.3. La composició de la comissió que jutjarà la plaça inclosa en aquesta convocatòria és la que figura en l'annex I, el nomenament de de la qual els membres corresponents s'efectua per aquest Rectorat mitjançant la present resolució.
6.4. La comissió es constituirà en el termini màxim de 20 dies hàbils des de l'endemà a la data de publicació de la resolució del rector per la que s'aprove la llista definitiva d'aspirants admesos i exclosos. El president, prèvia consulta de la resta de membres, convocarà als titulars, i si és el cas als suplents, amb una antelació mínima de 10 dies, per a procedir a l'acte de constitució de la comissió, amb indicació del lloc, data i hora.
6.5. La constitució de la comissió exigirà la presència de tots els membres. Els membres titulars que no concórreguen a l'acte de constitució cessaran i seran substituïts pels seus suplents. En el cas que, a més dels titulars, en algun dels suplents concórrega causa d'abstenció, recusació o renúncia, es podran substituir entre ells correlativament. En el cas que no fóra possible la constitució, el rector dictarà una resolució motivada, suspenent els terminis del concurs i procedint de nou al nomenament d'una comissió o de part d'esta.
6.6. Per a la vàlida actuació de la comissió serà necessària la participació, com a mínim, de tres membres. Els membres de la comissió que estiguen absents en alguna actuació, cessaran en la seua condició de membres. En cas d'absència, el president serà substituït pel vocal de major categoria i antiguitat i el secretari serà substituït pel professor de menor categoria i antiguitat.
Setena. Desenrotllament del concurs
7.1. En l'acte de constitució i abans de la presentació dels candidats, la comissió fixarà els criteris de valoració del concurs d'accés, en els que es valorarà l'activitat investigadora, docent i de gestió, així com altres mèrits dels candidats, tot això d'acord amb els percentatges que s'estableixen en l'annex II A i l'annex II B.
En les places convocades amb perfil en els termes de l'article 14.3 del Reial Decret 774/2002, aquesta valoració haurà de realitzar-se tenint en compte l'adequació de l'activitat i mèrits dels candidats al perfil de la plaça que consta en l'annex I.
Els criteris de valoració es faran públics, en l'acte de constitució de la comissió de selecció, mitjançant la seua exposició en el tauler d'anuncis del departament a què corresponga la plaça objecte de concurs.
7.2. Amb una antelació mínima de 10 dies el president convocarà tots els candidats admesos per a la realització de l'acte de presentació, amb indicació de la data, hora i lloc. En tot cas, l'acte de presentació de candidats haurà de celebrar-se en el termini màxim de 72 hores des de l'acte de constitució.
L'acte de presentació serà públic i els candidats hi entregaran al president de la comissió cinc exemplars del seu historial acadèmic i investigador i del seu projecte acadèmic, així com un exemplar de les publicacions i documents acreditatius dels mèrits i per a aquelles places convocades amb perfil a més cinc exemplars del programa raonat corresponent al perfil de la plaça convocada.
7.3. En l'acte de presentació la comissió indicarà la data de realització de la prova i, si és el cas, es determinarà per sorteig i es farà públic l'orde d'intervenció dels candidats presentats i es fixarà el lloc i hora de començament de la prova. La prova haurà de començar en un termini màxim de cinc dies, comptadors a partir de l'endemà de l'acte de presentació.
7.4. El secretari de la comissió garantirà que la documentació entregada pels candidats puga ser examinada per tots els candidats presentats abans de l'inici de les proves.
Huitena. Celebració de la prova
8.1. La prova consistirà en l'exposició oral pels candidats dels mèrits i historial acadèmic, docent, investigador i de gestió, així com del projecte acadèmic. Així mateix a la prova, exclusivament en el cas de places convocades amb perfil en els termes de l'article 14.3 del Reial Decret 774/2002, s'afegirà l'exposició d'un programa raonat corresponent al perfil de la plaça que consta en annex I.
L'exposició dels mèrits, historial i projecte de cada un dels candidats i si és el cas l'exposició del programa raonat tindrà una duració màxima d'una hora. A continuació la comissió debatrà amb el candidat sobre els seus mèrits, historial i projecte i si és el cas sobre l'exposició del programa raonat, durant un temps màxim de dues hores.
8.2. Una vegada finalitzada la prova, cada membre de la comissió emetrà un informe raonat, ajustat als criteris de valoració prèviament acordats per la comissió, sobre els mèrits, historial i projecte i si és el cas programa raonat de cada un dels candidats presentats, amb indicació de les puntuacions atorgades a cada un dels apartats. A la vista dels informes, la comissió efectuarà una proposta motivada de provisió, que haurà de ser aprovada per almenys tres vots a favor. La proposta inclourà una relació de tots els candidats per orde de preferència per al seu nomenament. No obstant això, no podrà efectuar-se nombre més gran de nomenaments que el de places convocades, tal com s'estableix en l'article 65 de la Llei Orgànica 6/2001, d'Universitats. Els vocals que voten en contra de la proposta majoritària, hauran de fer constar la motivació del seu vot.
8.3. Tots els concursos podran resoldre's amb la no-provisió de plaça o places, si bé tenint en compte allò que s'ha disposat per la normativa d'aplicació.
8.4. La comissió encarregada de resoldre el concurs, en el transcurs de les proves, valorarà i apreciarà si els aspirants que no ostenten la nacionalitat espanyola, posseeixen el coneixement adequat de l'espanyol (tal com recull la base 2.4, podent per a això establir proves específiques destinades a verificar el compliment d'aquest requisit.
Novena. De la proposta de provisió
9.1. La proposta motivada de provisió de la plaça es farà pública en el lloc de realització del concurs i en el tauler d'anuncis del departament en què es convoca la plaça. La proposta de provisió indicarà els mitjans d'impugnació que es podran utilitzar pels interessats.
La proposta de provisió es publicarà en el termini màxim de cinc dies des de l'endema de la finalització de la celebració de les proves. Aquesta romandrà exposada, almenys, fins a la finalització del termini per a interposar recurs administratiu.
9.2. El president de la comissió, una vegada efectuada i publicada la proposta de provisió, remetrà al rector, en un termini màxim de cinc dies naturals, un exemplar de totes les actes i informes.
Deu. Recursos contra la proposta de provisió
10.1. Contra la proposta de la comissió de selecció, els candidats podran presentar una reclamació davant del rector de la Universitat, dins del termini màxim de 10 dies, comptadors a partir de l'endemà de la publicació d'esta al tauler d'anuncis del departament.
10.2. Admesa a tràmit la reclamació, se suspendran els nomenaments fins a la seua resolució definitiva.
10.3. Aquesta reclamació serà valorada per una comissió de reclamacions de conformitat amb el que disposa l'article 13 del Reglament de Selecció del Personal Docent i Investigador i l'article 116 dels Estatuts de la Universitat Politècnica de València.
10.4. La resolució del rector, que serà emesa en el termini màxim de tres mesos, amb la proposta prèvia vinculant de la comissió de reclamacions, esgota la via administrativa i es podrà impugnar davant de la jurisdicció contenciosa administrativa.
Onze. Presentació de documents i nomenaments
11.1. El candidat proposat per a la provisió de la plaça haurà de presentar en el Servei de Recursos Humans de la Universitat Politècnica de València, en el termini de 20 dies naturals següents al de concloure l'actuació de la comissió, els documents següents:
a) Fotocòpia del DNI, o document equivalent per als nacionals dels altres estats a què fa referència la base 2.1.a d'aquesta convocatòria.
b) Certificat mèdic oficial de no patir malaltia ni defecte físic o psíquic que li impedisca l'exercici de les funcions corresponents a professors d'universitat .
c) Declaració jurada de no haver sigut separat de l'administració pública, en virtut d'expedient disciplinari, i no trobar-se inhabilitat per a l'exercici de la funció pública.
Aquells que no tinguen la nacionalitat espanyola hauran d'acreditar no estar sotmesos a sanció disciplinària o condemna penal que impedeixen, en el seu estat, l'accés a la funció pública mitjançant certificació expedida per les autoritats competents del seu país d'origen.
d) Fotocòpia compulsada del títol acadèmic exigit en la convocatòria o certificació supletòria, segons model oficial, en cas de no haver sigut expedit encara.
e) Declaració de no estar afectat d'incompatibilitat o exercici d'opció en el cas d'exercir alguna activitat pública o percebent alguna pensió.
Els aspirants que tingueren la condició de funcionaris de carrera d'administracions espanyoles estaran exempts de justificar tals documents i requisits havent de presentar certificació de la seua administració d'origen acreditativa de la seua condició de funcionari i totes les circumstàncies que consten en el seu full de serveis.
11.2. El rector nomenarà el candidat proposat per la comissió de selecció, en un termini màxim de 30 dies hàbils des de l'endemà de la publicació de la proposta de provisió.
11.3. En el cas que el candidat proposat no presente dins del termini i la forma escaient la documentació requerida anteriorment, el rector nomenarà el següent candidat segons l'orde de valoració formulat, prèvia acreditació dels mencionats requisits.
11.4. El nomenament, que especificarà la denominació de la plaça: cos i àrea de coneixement, serà publicat en el Boletín Oficial del Estado i en el Diari Oficial de la Comunitat Valenciana i comunicats als registres corresponents i a la Secretaria General del Consell de Coordinació Universitària.
11.5. En el termini màxim de 20 dies, comptador des de l'endemà de la publicació del nomenament en el Boletín Oficial del Estado, el candidat haurà de prendre possessió del seu destí, moment en què adquirirà la condició de funcionari de carrera del cos docent universitari que es tracte, si no s'ostentara ja la dita condició, amb els drets i deures que li són propis.
Dotze. Base final
12.1. Contra els actes de la comissió podran els interessats interposar recuse d'alçada, en el termini d'un mes comptador a partir de la publicació de l'acte impugnat, davant del rector.
12.2. Contra la present resolució que posa fi a la via administrativa, podran els interessats interposar un recurs contenciós administratiu, en el termini de dos mesos comptadors a partir de l'endemà de la seua publicació, davant dels òrgans jurisdiccionals contenciosos administratiu de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, davant del rector, de conformitat amb els articles 116 i 117 de la referida Llei 30/1992, segons la seua redacció modificada per la Llei 4/1999.
Tot això sense perjuí que s'utilitze qualsevol altre recurs que per al seu dret estime convenient.
València, 27 de desembre de 2007.- El rector: Juan Juliá Igual.
ANNEX I
CONVOCATÒRIA: CN7/07
Cód. concurs: 19/07
Cos: catedràtic/a d'universitat
Àrea de coneixement: Expressió Gràfica en l'Enginyeria
Departament: Enginyeria Gràfica
Centre: ETSE Industrials
Nombre de places: 1 (Cód.: 4550).
Tribunal:
Comissió titular:
President: JOSÉ LUIS AYUSO MUÑOZ, catedràtic d'universitat de la Universitat de Còrdova
Secretari: MARIANO LUIS ALCAÑIZ RAYA, catedràtic d'universitat de la Universitat Politècnica de València
Vocal primer: JOSÉ ANTONIO RUIZ DE LA ROSA, catedràtic d'universitat de la Universitat de Sevilla
Vocal segon: FRANCISCO JAVIER SÁNCHEZ-REYES FERNÁNDEZ, catedràtic d'universitat de la Universitat de Castilla-la Manxa
Vocal tercer: ANTONIO JOSÉ GIL CRUZ, catedràtic d'universitat de la Universitat de Jaén
Comissió suplent:
President: JOSÉ MARÍA GENTIL BALDRICH, catedràtic d'universitat de la Universitat de Sevilla
Secretari: ENRIQUE MARÍA RABASA DÍAZ, catedràtic d'universitat de la Universitat Politècnica de Madrid
Vocal primer: CARLOS FRANCISCO MONTES SERRANO, catedràtic d'universitat de la Universitat de Valladolid
Vocal segon: JOSÉ RAMÓN SIERRA DELGADO, catedràtic d'universitat de la Universitat de Sevilla
Vocal tercer: JOAQUIN B. ORDIERES MERE, catedràtic d'universitat de la Universitat de La Rioja
Cód. concurs: 20/07
Cos: titular d'universitat
Àrea de coneixement: Enginyeria Agroforestal
Departament: Enginyeria Rural i Agroalimentària
Centre: ETSE Agrònoms
Nombre de places: 1 (Cód.: 4551).
Perfil docent de la plaça: Enginyeria Hidràulica.
Tribunal:
Comissió titular:
President: SATURNÍNO DE LA PLAZA PÉREZ, catedràtic d'universitat de la Universitat Politècnica de Madrid
Secretari: MANUEL VALIENTE GÓMEZ, titular d'universitat de la Universitat de Sevilla
Vocal primer: CARLOS GRÀCIA LÓPEZ, catedràtic d'universitat de la Universitat Politècnica de València
Vocal segon: LUIS MARÍA JOSÉ VAL MANTEROLA, catedràtic d'universitat de la Universitat Politècnica de València
Vocal tercer: JOSÉ MARÍA TARJUELO MARTÍN-BENITO, catedràtic d'universitat de la Universitat de Castellla-la Manxa
Comissió suplent:
President: RAMÓN ARGÜELLES ÁLVAREZ, catedràtic d'universitat de la Universitat Politècnica de Madrid
Secretari: JESÚS MONTERO MARTÍNEZ, titular d'universitat de la Universitat de Castella-la Manxa
Vocal primer: JESÚS POMAR GOMA, catedràtic d'universitat de la Universitat de Lleida
Vocal segon: JESÚS MARTÍN GIL, titular d'universitat de la Universitat de Valladolid
Vocal tercer: JOSÉ LUIS GARCÍA FERNÁNDEZ, titular d'universitat de la Universitat Politècnica de Madrid
Cód. concurs: 21/07
Cos: titular d'universitat
Àrea de coneixement: Química Orgànica
Departament: Química
Centre: ETSE Industrials
Nombre de places: 1 (Cód.: 4552).
Perfil docent de la plaça: Bases de la Química Orgànica Industrial. Fonaments Químics de l'Enginyeria. Experimentació en Química. Química.
Tribunal:
Comissió titular:
President: JAIME PRIMO MILLO, catedràtic d'universitat de la Universitat Politècnica de València
Secretària: MARIA MERCÉS ALVARO RODRÍGUEZ, catedràtica d'escola universitària de la Universitat Politècnica de València
Vocal primer: HERMENEGILDO GARCÍA GÓMEZ, catedràtic d'universitat de la Universitat Politècnica de València
Vocal segona: SARA IBORRA CHORNET, titular d'universitat de la Universitat Politècnica de València
Vocal tercera: MARÍA JOSÉ CLIMENT OLMEDO, titular d'universitat de la Universitat Politècnica de València
Comissió suplent:
President: MIGUEL ÁNGEL MIRANDA ALONSO, catedràtic d'universitat de la Universitat Politècnica de València
Secretària: MARÍA ISABEL BURGUETE AZCARATE, titular d'universitat de la Universitat Jaume I
Vocal primer: FERNANDO LANGA DE LA PUENTE, catedràtic d'universitat de la Universitat de Castella-la Manxa
Vocal segon: RAFAEL BALLESTERS CAMPS, titular d'universitat de la Universitat de València
Vocal tercera: ROSA ESPERANZA TORMOS FAUS, catedràtica d'escola universitària de la Universitat Politècnica de València
Cód. concurs: 22/07
Cos: titular d'universitat
Àrea de coneixement: Química Orgànica
Departament: Química
Centre: ETSE. Industrials
Nombre de places: 1 (Cód.: 4553).
Perfil docent de la plaça: Bases de la Química Orgànica Industrial. Fonaments Químics de l'Enginyeria. Química Orgánica. Experimentació en Química.
Tribunal:
Comissió titular:
President: JAIME PRIMO MILLO, catedràtic d'universitat de la Universitat Politècnica de València
Secretària: ISABEL MARÍA MORERA BERTOMEU, catedràtic d'escola universitària de la Universitat Politècnica de València
Vocal primera: JULIA PÉREZ PRIETO, catedràtica d'universitat de la Universitat de València
Vocal segona: MARÍA JOSÉ CLIMENT OLMEDO, titular d'universitat de la Universitat Politècnica de València
Vocal tercera: ROSA ESPERANZA TORMOS FAUS, catedràtica d'escola universitària de la Universitat Politècnica de València
Comissió suplent:
President: MIGUEL ÁNGEL MIRANDA ALONSO, catedràtic d'universitat de la Universitat Politècnica de València
Secretària: MARIA MERCEDES ALVARO RODRÍGUEZ, catedràtica d'escola universitària de la Universitat Politècnica de València
Vocal primer: HERMENEGILDO GARCÍA GÓMEZ, catedràtic d'universitat de la Universitat Politècnica de València
Vocal segona: SARA IBORRA CHORNET, titular d'universitat de la Universitat Politècnica de València
Vocal tercer: FERNANDO FERNÁNDEZ LÁZARO, Titular d'universitat de la Universitat Miguel Hernández
ANNEX II A
BAREM: PERCENTATGES
PER A LA VALORACIÓ DE MÈRITS
EN PLACES AMB PERFIL
Investigació 20-30%
Docència 15-30%
Gestió 5-10%
Altres 5-10%
Projecte acadèmic 30-50%
ANNEX II B
BAREM: PERCENTATGES PER A
LA VALORACIÓ DE MÈRITS
EN PLACES SENSE PERFIL
Investigació 35-40%
Docència 30-40%
Gestió 10-15%
Altres 5-10%